# பத்தொன்பதாம் நூற்றாண்டு (திரைப்படம்)



**பத்தொன்பதாம் நூற்றாண்டு** என்பது 2022 ஆம் ஆண்டு வெளியான இந்திய மலையாள மொழி வரலாற்று நாடக அதிரடித் திரைப்படமாகும். இதை வினயன் எழுதி இயக்கியுள்ளார். 19 ஆம் நூற்றாண்டின் திருவிதாங்கூரை மையமாக வைத்து, சமூக அநீதிகளுக்கு எதிராகப் போராடிய ஆறாட்டுப்புழா வேலாயுத பணிக்கரின் வாழ்க்கையை அடிப்படையாகக் கொண்ட கதை. நங்கேலி மற்றும் காயங்குளம் கொச்சுன்னியின் கதையையும் படம் சித்தரிக்கிறது. இப்படத்தில் சிஜு வில்சன், கயாடு லோஹர், அனூப் மேனன், செம்பன் வினோத் ஜோஸ், தீப்தி சதி, பூனம் பஜ்வா, ரேணு சௌந்தர், செந்தில் கிருஷ்ணா ஆகியோர் முக்கிய வேடங்களில் நடித்துள்ளனர்.  

## முதற்கோள்
அறாட்டுப்புழா வேலாயுத பணிக்கர் 19 ஆம் நூற்றாண்டின் சமூக சீர்திருத்தவாதி மற்றும் போராளி. அவர் திருவிதாங்கூரின் பணக்கார மற்றும் தற்காப்புக் கலையில் செல்வாக்குமிக்க ஈழவ குடும்பத்தில் பிறந்தார். ஏறக்குறைய அதே நேரத்தில், ஏழை ஈழவ குடும்பத்தைச் சேர்ந்த நங்கேலி, உயர் வகுப்பினரின் ஆதிக்க சாதி ஒடுக்குமுறைகளுக்கு எதிராகப் போராடினார்.  

## நடிகர்கள்

- ஆறாட்டுப்புழா வேலாயுத பணிக்கராக சிஜு வில்சன் -
- நங்கேலியாக காயாடு இலோகார்
- திருவிதாங்கூர் மன்னராக அனூப் மேனன்
- காயம்குலம் கொச்சுன்னியாக செம்பன் வினோத் ஜோஸ்
- சாவித்திரி தம்புராட்டியாக தீப்தி சதி
- திருவாங்கூர் அரசியாக பூனம் பஜ்வா
- பனிக்கர் பரமேசுவர கைமலாக சுரேஷ் கிருஷ்ணா
- கேலுவாக இந்திரன்ஸ்
- ஈசுவரன் நம்பூதிரியாக ராகவன்
- திருவாங்கூர் படைத்தளபதி, பச்சுபனிக்கராக சுதீர் கரமனை

## தயாரிப்பு
இயக்குநர் வினயன் 2020 மார்ச்சில் நடிகர்கள் தேர்வு மூலம் படத்தை அறிவித்தார். கோவிட்-19 தொற்றுநோய் காரணமாக, படப்பிடிப்பு கொச்சியில் நடைபெற்ற பூஜைக்குப் பிறகு ஜனவரி 2021 இல் தொடங்குவது தாமதமானது. இப்படத்தின் முதல் அட்டவணை பாலக்காட்டில் தொடங்கி சுமார் மூன்று மாதங்கள் நீடித்தது. அதன் பிறகு, மாநிலத்தில் கோவிட்-19 தொற்றுநோயின் இரண்டாவது அலை ஏற்பட்டதால், படப்பிடிப்பு தற்காலிகமாக நிறுத்தப்பட்டது. ஜூன் 27, 2021 அன்று, படத்தின் எண்பது சதவீத படப்பிடிப்பு முடிந்துவிட்டதால் படத்தின் தொகுப்புப் பணிகள் தொடங்கியதாக வினயன் அறிவித்தார். இரண்டாவது அலை குறைந்த பிறகு மீண்டும் படப்பிடிப்பு தொடங்கும் என்றும் அவர் கூறினார். இரண்டாவது மற்றும் இறுதிக்கட்ட படப்பிடிப்பு நவம்பர் 3, 2021 அன்று தொடங்கியது. படத்தின் கடைசி வீச்சைப் பகிர்வதன் மூலம், நவம்பர் 23, 2021 அன்று படத்தின் படப்பிடிப்பு முடிவடைந்ததாக வினயன் மற்றும் சிஜு வில்சன் அறிவித்தனர் படத்தின் டால்பி அட்மாஸ் கலவை 1 ஜூலை 2022 அன்று நிறைவடைந்தது. படம் 20 ஆகஸ்ட் 2022 அன்று U/A சான்றிதழுடன் தணிக்கை செய்யப்பட்டது.  

படத்தின் ஒளிப்பதிவாளர் ஷாஜிகுமார் . விவேக் ஹர்ஷன் படத்தொகுப்பு பணியை செய்துள்ளார். பட்டணம் ரஷீத் ஒப்பணையைக் கையாண்டார். ஆடைகளை தன்யா பாலகிருஷ்ணன் ஏற்பாடு செய்திருந்தார். அஜயன் சல்லிசேரி படத்தின் கலை இயக்குநராக இருந்தார். மாஃபியா சசி, சுப்ரீம் சுந்தர் மற்றும் ராஜசேகர் ஆகியோர் படத்தின் ஆக்‌ஷன் கோரியோகிராஃபியை கையாண்டுள்ளனர். வி.சி.பிரவீன் மற்றும் பிஜு கோபாலன் இணைத் தயாரிப்பாளர்களாகவும், பாதுஷா தயாரிப்புக் கட்டுப்பாட்டாளராகவும் உள்ளனர்.  

## இசை
படத்தின் இசையமைப்பு ஜூன் 2020 இல் தொடங்கியது. இப்படத்தில் இடம்பெற்றுள்ள பாடல்களுக்கு எம்.ஜெயச்சந்திரன் இசையமைக்க, ரஃபீக் அகமது பாடலாசிரியர். படத்தின் பின்னணி இசையை சந்தோஷ் நாராயணன் செய்துள்ளார். மலையாளத் திரையுலகில் அவர் இசையமைப்பாளராக அறிமுகமான படம்.  
| *பூதம் வருண்னேடி* | சயனோரா பிலிப் |
| --- | --- |
| *மயில்பீலி இலக்குன்னு* | மிருதுளா வாரியர்
கே. எஸ்.ஹரிசங்கர் |

## சந்தைப்படுத்தல்

படத்தின் முதற்பார்வை ஜூன் 3, 2022 அன்று மம்முட்டி மற்றும் மோகன்லால் உள்ளிட்ட பிரபலங்களின் அதிகாரப்பூர்வ சமூக ஊடக பக்கங்கள் மூலம் வெளியிடப்பட்டது. படத்தின் முன்னோட்டம் 20 ஆகத்து 2022 அன்று வெளியிடப்பட்டது  

படத்தின் திரையரங்க முன்னோட்டம் மெட்டாவேர்ஸிலும் வெளியிடப்பட்டது. மெட்டாவேர்ஸில் வெளியான முதல் மலையாளத் திரைப்பட முன்னோட்டம் இதுதான்.  

## வெளியீடு

### திரையரங்கம்
முதலில் இப்படம் மலையாளத்தில் 8 செப்டம்பர் 2022 அன்று திரையரங்குகளில் வெளியிட திட்டமிடப்பட்டது. ஒரே நேரத்தில் இந்தி, தமிழ், தெலுங்கு மற்றும் கன்னட மொழிகளின் மொழிமாற்றுப் பதிப்புகள் வெளியிடப்பட்டன. படம் 8 செப்டம்பர் 2022 அன்று இந்தியா மற்றும் வளைகுடா நாடுகளில் வெளியிடப்பட்டது. மொழிமாற்றம் செய்யப்பட்ட பிரதிகளின் தணிக்கைப் பணிகள் முடிவடையாததால், படம் மலையாள மொழியில் மட்டும் 8 செப்டம்பர் 2022 அன்று வெளியிடப்பட்டது. பின்னர் இப்படம் இந்தி, தமிழ், தெலுங்கு, கன்னடம் ஆகிய மொழிகளிலும் மொழிமாற்றம் செய்யப்பட்டு வெளியிடப்பட்டது.  

## வரவேற்பு
படம் பொதுவாக விமர்சகர்களிடமிருந்து நல்ல விமர்சனங்களைப் பெற்றது. டைம்ஸ் ஆஃப் இந்தியா படத்திற்கு 5 நட்சத்திரங்களுக்கு 4 என்று மதிப்பிட்டு, "ஒரு இதயப்பூர்வமான வரலாற்றுக் கதை" என்று எழுதியது. மனோரமா "வினயன், சிஜு வில்சனிடமிருந்து ஒரு விதிவிலக்கான உபசரிப்பு" என்று எழுதியது .